section_heading: Reprezentativna karijera
paragraph_text: Na EURU 1996. je s reprezentacijom ostvario najveći uspjeh od samostalnosti - nastup u finalu turnira. Kadlec je odigrao sve utakmice na Euru (izuzev Rusije u skupini zbog kartona) te je u većini njih (uključujući i finale) bio kapetan reprezentacije. Istaknuo se u polufinalnoj utakmici protiv Francuske koja je odlučivana na jedanaesterce.